Paterna aconsegueix un 70% d’estalvi energètic amb la renovació del sistema d’enllumenat
03/08/2015

# Paterna aconsegueix un 70% d’estalvi energètic amb la renovació del sistema d’enllumenat

[![Paterna aconsegueix un 70% d’estalvi energètic amb la renovació del sistema d’enllumenat ](/images/noticias/2015/08/alumbrado.jpg)](/images/noticias/2015/08/alumbrado.jpg)

03.08.2015

L’Ajuntament de Paterna s’ha convertit en un dels municipis valencians més eficients des del punt de vista energètic, amb un estalvi del 70% d’energia anual i un consum final de 3.150.000 kWh/any./p>

L’eficiència energètica aconseguida ha sigut possible després de la substitució de 14.214 punts de llum que, durant cinc mesos, ha dut a terme l'UTE adjudicatària del contracte mixt de subministrament elèctric i manteniment integral de les instal•lacions d’enllumenat de Paterna, amb la qual cosa el municipi ha passat d’un consum inicial de 11.143.692,21 kWh/any a un consum final de 3.150.000,00 kW i d’unes emissions de CO2 inicials de 3.543,69 tn/any a unes emissions finals de 1.1001,70 tn/any.

L’alcalde de Paterna, Juan Antonio Sagredo, junt amb la tinenta d'alcalde d’Infraestructures, Núria Campos i diferents tècnics municipals i de la companyia que gestiona l’enllumenat públic han realitzat un recorregut nocturn per tots els barris de Paterna i els diferents polígons per a comprovar, in situ, les actuacions realitzades i les noves lluminàries i llums instal•lats.

Sagredo ha explicat que “amb la implantació de 6.018 noves lluminàries led i 8.196 llums i equips electrònics, no sols s’ha aconseguit reduir la contaminació lumínica de Paterna i disminuir el seu consum energètic, sinó que també s’han millorat tecnològicament unes instal•lacions que estaven ja antiquades”.

Així mateix, l’alcalde ha assenyalat que, entre les actuacions d’estalvi executades, destaca la instal•lació d’un sistema de telegestió amb lectura en temps real del funcionament de l’enllumenat, que aporta dades a tots els centres de comandament i que permet actuar sobre les hores d’apagat i encesa de la instal•lació. A més, també ofereix l’opció de generar informes amb dades de consum, estalvi, gràfiques, etc.

A part de les actuacions anteriorment exposades, també s’han substituït nou centres de comandament, adaptant les instal•lacions al Reglament de Baixa Tensió (RBT) de 2002, i s’ha adequat la instal•lació existent a la RBT 2002 i el Reial Decret 1890/2008.

Finalment, Juan Antonio Sagredo també ha indicat que “amb el nou sistema d’enllumenat, Paterna ha aconseguit reduir el consum de quilovat per habitant a l’any, passant dels 150 kW/hab. als 50 kW/hab., mentres que la mitjana d’Espanya se situa en 115 kW/ hab. a l’any”.